Shërbesa e Tregut dhe Misioni i Kishës

*nga Sibs Sibanda*

Pasi u diplomova në inxhinieri njëzet vjet më parë, iu përgjigja thirrjes së Zotit për t'u bërë pastor. Tetë vjetët e para kaluan shpejt. Me hirin e Perëndisë, përjetova një kohë shërbeseje të frytshme. Megjithatë, një pyetje bezdisëse më shtyu gjithnjë e më afër zhgënjimit: "A po i ndihmojnë në të vërtetë predikimet e mia besimtarët e mi të jetojnë dhe punojnë në një mënyrë unike të krishterë?"

Mund të shihja se ata morën forcë dhe inkurajim nga kisha jonë, por—duke u mbështetur në analogjinë biblike të jetës së krishterë si një garë (1 Korintasve 9:24)—nuk mund të zbërtheja se si një Perëndi që pretendon se është sovran mbi të gjithë garën do të kënaqej thjesht duke shpërndarë pije freskuese në intervale prej tetë kilometrash dhe t'i linte vrapuesit të përballonin vetë kilometrat e ndëmjetme rraskapitëse. Siç rezultoi, Perëndia nuk kishte faj - unë kisha; dhe po ashtu edhe shumë pastorë të tjerë që njihja. Perëndia nuk ishte ulur në mënyrë pasive në tavolinen e pijeve. Predikimi dhe qasja jonë ndaj shërbesës e vendosi atë aty në mendjet e njerëzve tanë. E dija se ishte koha për ta rikthyer Perëndinë në garë! Kjo detyrë e madhe është ajo që shumë e quajnë sot si zhvillimi i një *teologjie të punës*, ose thjesht, *besimit dhe punës*.

Ka një larmi mendimesh për rëndësinë e "besimit dhe punës" në misionin e kishës. Disa e shohin atë si idenë e kishave të modës urbane që luftojnë për rëndësi në shoqërinë postmoderne, ndërsa të tjerë e mirëpresin atë si një shërbesë të dobishme, të mbyllur për t'i mbajtur profesionistët të interesuar për jetën e kishës. Megjithatë, një numër në rritje e shohin atë për siç është në të vërtetë: nënkuptimi i pashmangshëm i një Perëndie që është Krijuesi i gjithçkaje dhe Sovran mbi gjithçka. Integrimi i besimit dhe punës është një pjesë integrale e rrëfimit të ungjillit, i rrënjosur në Tora, i mishëruar në jetën e Krishtit, i shpallur në doktrinën apostolike dhe i rikthyer në Reformacion. Le ta shqyrtojmë shkurtimisht këtë të vërtetë përmes thjerrëzave të njohura të Mandatit Kulturor (Tora), Urdhërimit të Madh (jetës së Krishtit) dhe Porosisë së Madhe (mësimit apostolik).

**Mandati kulturor**

Mandati kulturor është urdhëri i Perëndisë për Adamin që të marrë sundimin mbi tokën dhe të zhvillojë mundësitë e saj të fshehta (Zanafilla 1:26-28; 2:15). Disa argumentojnë se për shkak të Rënies, mandati kulturor nuk zbatohet për ne në të njëjtën mënyrë si për Adamin dhe Evën, dhe se vepra e të krishterit është tani "thelbësisht rreth Jezusit dhe Madhërisë të tij" (d.m.th., ungjillëzim dhe duke bërë dishepuj).[[1]](#footnote-1)

Ndërsa është e vërtetë që Rënia pati pasoja të gjera që nuk mund të injorohen, ne duhet të jemi të vetëdijshëm për kufizimet e këtyre pasojave. Për shembull, ndërsa mëkati i Adamit e *prishi* shëmbëlltyrën e Perëndisë te njeriu, ai nuk e *tërhoqi* apo *anuloi* këtë shëmbëlltyrë. Ndërsa mëkati kompromentoi aftësinë e njerëzimit për të përmbushur mandatin kulturor në mënyrën se si synonte Perëndia—dhe prishi motivin tonë nga lavdërimi i atij në vetë-lavdërim (Zanafilla 11)—thirrja e Perëndisë për të zhvilluar potencialin e tokës mbetet e pandryshuar.

Për më tepër, siç thekson Gjon Frejm në *The Doctrine of the Word of God (Shq.Doktrina e Fjalës së Perëndisë*), qeniet njerëzore ishin bartësit e përsosur të shëmbëlltyrës së Perëndisë kur u dha urdhëri, sikurse mbushja dhe nënshtrimi i tokës përbënte mbushjen e tokës me lavdinë e Perëndisë – që do të thotë se ky mandat nuk ishte vetëm *kulturor* por *shpirtëror*. Puna është një akt adhurimi. Rënia i ndau këto dy aspekte të punës, duke e lënë qytetërimin njerëzor të vazhdojë papushim (aspekti kulturor), pa iu referuar qëllimit të Zotit në krijim ose shqetësimit për lavdinë e tij (aspekti shpirtëror).

Megjithatë, përgjatë gjithë Dhjatës së Re, shpengimi i Krishtit rivendos unitetin midis aspekteve kulturore dhe shpirtërore të urdhërit në jetën e ndjekësve të tij. Kjo është arsyeja pse Pali e udhëzoi kishën në Kolos që të punonte me gjithë zemër – në fund të fundit, e gjithë puna është *për Zotin*, një orvatje shpirtërore, një akt adhurimi (Kolosianëve 3:23).

**Urdhërimi i Madh**

Ekzsiton një lloj debati në lidhje me atë që Pali nënkupton tek 1 Korintasve 15:58 me "veprën e Zotit". Pitër Orr e kupton atë si ungjillizim dhe ndërtim. Gordon Fi sugjeron se ajo përfshin shpalljen e ungjillit, por ndoshta i referohet gjithë punës së bërë nga të krishterët. Një zgjidhje e mundshme është t'i referohemi ungjillizimit dhe ndërtimit si "vepra e Zotit", si tek 1 Korintasve 15:58, dhe të gjithë punës së bërë nga besimtarët si "puna e Zotit", një frazë që pranon se e gjithë puna e kryer nga besimtarët është në thelb shpirtërore dhe se pjesa më e madhe e providencës së Perëndisë realizohet nëpërmjet veprimit të punës njerëzore.

Me këtë në mendje, le të shqyrtojmë implikimet e Urdhërimit të Madh (Luka 10:27), duke qenë se shumë prej nesh kalojnë pjesën më të madhe të kohës në punë. Së paku, të duam të afërmin tonë në punë do të thotë t'u demonstrojnë frytin e Frymës njerëzve përreth nesh – të jemi të durueshëm me kolegët, të tregojmë mirësi ndaj vartësve, të jemi të gëzuar gjatë sfidave, e kështu me radhë. Megjithatë, një lexim i ndershëm i urdhërit (“me *gjithë* zemrën, shpirtin, forcën dhe mendjen tënde”) kërkon shumë më tepër – gjë që na shtyn të pyesim se si besimtarët mund t'i duan të afërmit e tyre përmes *thelbit* të punës së tyre dhe jo vetëm sjelljes së tyre në punë.

Ekspozimi i Psalmit 147 i Martin Luterit siguron një qytet që, "Perëndia i forcon hekurat e portave të tua" (Psalmi 147:13). Luteri arrin në përfundimin se "qeveria e mirë, urdhërimet e mira të qytetit dhe sundimtarët e mençur" janë të gjitha pjesë e planit të Perëndisë për të mbrojtur një qytet. Me fjalë të tjera, sa herë që një oficer policie vesh uniformën e tij, ai është në një kuptim shumë real, duke bërë *punën e Zotit* për mbrojtjen e qytetit. Unë e kam parë vetë se si kjo zbulesë u jep të krishterëve një ndjenjë të vërtetë të "punës si adhurim" dhe i ndihmon ata t'i përgjigjen pyetjes së dashurisë ndaj të afërmit përmes punës së tyre.

**Porosia e Madhe**

Një nga shqetësimet më të mëdha në qytetin tim (Johannesburg, Afrika e Jugut) është krimi. Njerëzit jetojnë pas mureve të larta dhe ata që mund ta përballojnë vendosin qen, gardhe elektrike dhe alarme – dhe përgjigje të armatosur si masë shtesë. Pyes veten nëse Perëndia e mori parasysh këtë kur na tha të shkonim dhe të bënim dishepuj.

"Më fal Zot, ne nuk mund t'u afrohemi aspak njerëzve që ti dëshiron t'i arrijmë!"

Pra, sigurisht, deri në orën 6:00 të mëngjesit të së hënës, kur Zoti i nxjerr të gjithë nga fortesat e tyre dhe i mbledh në zyra, magazina, spitale, kantiere ndërtimi, teatro shfaqjesh dhe salla gjyqi (për të përmendur vetëm disa) - dhe i mban aty tetë deri në dymbëdhjetë orë në ditë, pesë deri në gjashtë ditë në javë!

Por si do t'i arrijnë të krishterët këta njerëz nëse ata e shohin punën e tyre si një kërkim thjesht kulturor? Si do ta ndajnë ata me vetëbesim një ungjill që ata besojnë se nuk është i rëndësishëm për punën, të cilën kolegët e tyre e kalojnë pjesën më të madhe të jetës duke bërë? Si do të flasin në sheshin publik për atë që ata besojnë se është e vërtetë private? Dhe si do të dinë ata ndryshe nëse ne nuk i mësojmë? Është një pritshmëri e paarsyeshme – një pritshmëri të cilën, në përvojën time, shumica e besimtarëve në mënyrë të parashikueshme nuk e përmbushin.

Atëherë, si duhet të mendojmë për Porosinë e Madhe? Gjëja më efektive që ne si udhëheqës të kishës mund të bëjmë për t’i fituar të humburit është t'i ndihmojmë njerëzit tanë të kuptojnë se *ata* janë misionarët e Perëndisë dhe se vendi i punës është fusha e *tyre* e misionit. Përfshirja në këtë detyrë mund të duket e frikshme për shumë prej nesh, por unë ju siguroj se ndërsa bashkëpunojmë për hir të ungjillit, Perëndia do të na ndihmojë të jemi të frytshëm për lavdinë e tij!

**Rreth Autorit**

Sibs Sibanda është Drejtor Ekzekutiv i Faith & Work Alliance (FWA) dhe Kryeplaku i Kishës Siti Hill në Johannesburg, Afrika e Jugut. FWA ([www.faithandwork.co.za](http://faithandwork.co.za/)) është një organizatë jofitimprurëse, misioni i së cilës është të pajisë të krishterët në kisha, shkolla, biznese dhe organizata të tjera anembanë Afrikës së Jugut me mjetet, burimet dhe ndërhyrjet që do t'u mundësojnë atyre të jenë agjentë efektivë të shpengimit në punë dhe në jetën publike.

1. Siç bën Peter Orr në një intervistë të vitit 2017 me Nancy Guthrie: Orr Fq. 2017. Help me teach the Bible: Peter Orr teaching about work. Artikull online. Marrë nga https://www.thegospelcoalition.org/article/help-me-teach-the-bible-peter-orr-on-teaching-about-work/, 09-05-2019 [↑](#footnote-ref-1)